Zupa to je płynne abo pōłpłynne jŏdło majōnce zaôbycz postŏć buliōnu powstŏwajōncego w czasie warzynia roztōmajtych skłŏdnikōw. We tradycyji zupa je porzōnd piyrszym daniym ôbiadu. W czasie warzynia zielynin, ôwocōw, miyns i kostyr uwŏlniŏ sie srogŏ wielość jejich skłŏdnikōw. Bez takigo narychtowaniŏ niykere z nich niy ôstałyby wchłoniynte bez ukłŏd kustowy czowieka i bez to zupy sōm daniym zebranym we zdatne skłŏdniki. Narychtowanie zup zaôbycz wymŏgŏ użyciŏ żaroôbstōnego nŏczyniŏ. Porzōnd je to gŏrnek abo kociełek wrażōny nad ôgniym abo elektrycznym grzejnikym. Niykere zupy niy wymŏgajōm warzyniŏ, bp. hiszpańske "gazpacho". Przidŏwki do zup. We znŏleżności ôd zorty zupy podŏwŏ sie do nij (abo niy) roztōmajte przidŏwki, na przikłŏd: ryż, kasza produkty z mōnki jajca produkty miynsne